Roger Thornhill (Cary Grant) ei ole spioon ja kindlasti ei ole ta mõrvar. Sellest hoolimata on Thornhill tagaotsitav. Vaenlase agendid tahavad teda tappa, politsei tahab teda arreteerida ja müstiline blondiin (Eva Marie Saint) tahab teda ennast.  Kellegagi segamini aetud Thornhill ei saa endale lubada ühtegi viga - ta alustab riskantset põgenemist elu eest. Lakkamatu tagaajamine lennuki, rongi ja autoga üle kogu maa lõpeb Mount Rushmore'i tipus, kus üksainus ettevaatamatu samm võib maksta elu.    1959. aastal kandideeris film kolmele Oscarile®. Alfred Hitchcocki LOODE KAUDU PÕHJA on meisterlik segu põnevusest ja romantikast. See on üks paremaid põnevusfilme, mis iial vändatud.